Táncoló Virágok Kertje

Kertindító tavaszi munkák ökotudatosan és Rozuma féle etető árkos ágyás helyes kialakítása.
2025-03-19 18:00 - 20:00 (Europe/Bratislava) | Magyar Tannyelvű Magán Szakközépiskola, Magyar Tannyelvű Magán Szakközépiskola, Neratovicei tér 1916/16 , Dunaszerdahely, Slovakia (Slovak Republic)
Kedves kertbarátok!

Évi vagyok a Táncoló virágok kertjéből – Szlovákia első ökotudatos alapon létrehozott látogatható magán virágoskertjének tulajdonosa és egyben létrehozója így nagy örömömre szolgál, hogy meghívhatlak benneteket 2025.03.19 – én Szomorú Miklós a neves magyarországi kertészmérnök és jómagam Futó Évi előadására, amelynek két fő témája lesz:

1.Kertindító tavaszi munkák ökotudatosan.

2.Rozuma féle etető árkos ágyás helyes kialakítása.

Kertindító tavaszi munkák ökotudatosan : az előadás során az alábbi érdekes témák kerülnek terítékre:

Tavaszi gyep indítása: Megtudhatjuk, hogyan induljunk neki a tavaszi gyepápolásnak környezettudatos módszerekkel.

Metszés és dugványozás: Miklós elmondja a hortenzia, rózsa és klemátisz (iszalag) és egyéb virágok metszésének és dugványozásának technikáit.

Vegyszeres permetezés helyett ökotudatos megoldások: Alternatív megoldások a vegyszeres permetezés helyett, amelyek kíméletesek a környezethez.

Rozuma féle etető árkos ágyás helyes kialakítása : az előadás során az alábbi izgalmas témákat boncolgatjuk:

Permakultúrás zöldség ágyás: Megosztom veletek a permakultúrás ágyás tervezésének és gondozásának rejtelmeit.

Kis helyen nagy hozam: Praktikus tippeket és trükköket kapsz, hogyan érhetsz el nagy hozamot kis területen is.

Magas beltartalmú zöldségek termesztése a földi mikrobiom támogatásával: Beszélek arról, hogyan támogathatjuk a földi mikrobiomot a magas beltartalmú zöldségek termesztése érdekében.

Mivel etesd jól az etető árkot ? : Bemutatom, hogy milyen módszerekkel táplálhatjuk helyesen az árkot.

Az ágyás detoxikációs hatásai: Megosztom veletek az ágyás detoxikációs hatásainak maximalizálására szolgáló alternatív megoldásait.

Kezdés: 18:00

Az előadások időtartama: kb.120 perc rövid szünettel

Helyszín: Magyar Tannyelvű Magán Szakközépiskola,

Neratovicei tér 1916/16 , Dunaszerdahely .

Jegyár: 20€/fő – a jegyek kizárólag elővételben kaphatóak! A helyszínen nem lesz jegyárusítás!

Bízom benne, hogy az előadáson sok hasznos tanáccsal gazdagodtok majd, amit a saját, a családotok és környezetetek javára tudtok fordítani.

Ne feledjétek, nem a természet ellen dolgozunk, hanem vele együtt! Segítünk a természetnek, ezáltal ő is a segítségünkre lesz!

Nagyon sok szeretettel várunk benneteket!

Évi a Táncoló virágok kertjéből.
